**Pakuotės lapelis: informacija vartotojui**

HJERTEMAGNYL 150 mg tabletės

Acetilsalicilo rūgštis

**Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

1. Neišmeskite šio lapelio, nes vėl gali prireikti jį perskaityti.
2. Jeigu norite sužinoti daugiau arba pasitarti, kreipkitės į vaistininką.
3. Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Jeigu Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1. Kas yra HJERTEMAGNYL ir kam jis vartojamas

2. Kas žinotina prieš vartojant HJERTEMAGNYL

3. Kaip vartoti HJERTEMAGNYL

4. Galimas šalutinis poveikis

5. Kaip laikyti HJERTEMAGNYL

6. Pakuotės turinys ir kita informacija

1. Kas yra HJERTEMAGNYL ir kam jis vartojamas

Vaisto vartojama esant toliau nurodytoms būklėms.

Trombozės (infarkto, insulto) profilaktika, sergant išemine širdies liga, po miokardo infarkto, išeminio smegenų insulto ar praeinančio smegenų išemijos priepuolio (kraujotakos sutrikimo priepuolio).

Preparatas slopina trombocitų agregaciją (sukibimą), todėl jo vartojama trombocitų agregacijos sukelto krešulio atsiradimo rizikai mažinti.

2. Kas žinotina prieš vartojant HJERTEMAGNYL

HJERTEMAGNYL vartoti negalima:

* jeigu yra yra padidėjęs jautrumas acetilsalicilo rūgščiai, pagalbinėms preparato medžiagoms ar salicilatams;
* jeigu neseniai kraujavo į virškinamąjį traktą;
* jeigu kraujyje sumažėjęs trombocitų kiekis, yra polinkis į kraujavimą;
* jeigu sergama ūmine pepsine opa, hemofilija, sunkiu inkstų ar kepenų funkcijos nepakankamumu;
* jeigu šlapime padaugėjo oksalatų;
* jeigu yra trys paskutiniai nėštumo menesiai;
* vaikams ir paaugliams, jaunesniems kaip 16 metų.

Įspėjimai ir atsargumo priemonės

Pasitarkite su gydytoju arba vaistininku, prieš pradėdami vartoti HJERTEMAGNYL.

Atsagumo priemonių reikia:

* jei sergate bronchų astma arba Jūsų jautrumas skausmą malšinantiems preparatams yra padidėjęs, nes HJERTEMAGNYL gali sukelti bronchų astmos priepuolį;
* jei sergate gydymui nepasiduodančia hipertenzija;
* jei sergate hemolizine anemija, yra sutrikusi kepenų ir (ar) inkstų funkcija arba yra virškinimo trakto sutrikimų;
* likus 10 parų iki chirurginės operacijos HJERTEMAGNYL vartojimą būtina nutraukti;
* senyvo amžiaus pacientams nepatartina ilgai vartoti preparato dėl galimos kraujavimo iš virškinamojo trakto rizikos.

Kiti vaistai ir HJERTEMAGNYL

Jeigu vartojate arba neseniai vartojote kitų vaistų, įskaitant įsigytus be recepto, pasakykite gydytojui arba vaistininkui.

Kumarino grupės antikoaguliantų arba heparino poveikis stiprėja, jei jų vartojama kartu su didele HJERTEMAGNYL doze.

Acetilsalicilinės rūgšties vartojimas kartu su gliukokortikoidais gali didinti kraujavimo iš virškinimo trakto atsiradimo riziką.

Metotreksato ir geriamųjų vaistų nuo diabeto poveikis, įskaitant ir šalutinį poveikį, stiprėja, jei jų vartojama kartu su acetilsalicilo rūgštimi.

Nesteroidiniai vaistai nuo uždegimo gali daryti įtaką šalutiniam HJERTEMAGNYL poveikiui, todėl šiuos preparatus nepatariama vartoti kartu

Acetilsalicilo rūgštis gali slopinti spironolaktono, furosemido, šlapimo rūgšties išsiskyrimą skatinantį vaistų nuo podagros bei probenecido sukeliamą poveikį.

Fenitoinas, droperidonas gali keisti acetilsalicilo rūgšties veiksmingumą.

Metamizolas (vaistas skausmui malšinti ir karčiavimui sumažinti) gali susilpninti acetilsalicilo rūgšties poveikį trombocitų agregacijai (trombocitų sukibimui ir krešulio susiformavimui), jei vartojama kartu. Todėl pacientams, vartojantiems mažas acetilsalicilo rūgšties dozes, šis derinys turi būti vartojamas atsargiai.

HJERTEMAGNYL vartojimas su maistu ir gėrimais

Kartu vartojami maistas ir gėrimai HJERTEMAGNYL poveikiui įtakos nedaro.

Nėštumas, žindymo laikotarpis ir vaisingumas

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Žindymo laikotarpiu ir likus trims mėnesiams iki gimdymo HJERTEMAGNYL vartoti negalima.

Vairavimas ir mechanizmų valdymas

HJERTEMAGNYL gebėjimo vairuoti ir valdyti mechanizmus neveikia arba veikia nereikšmingai.

3. Kaip vartoti HJERTEMAGNYL

Prieš gydymo pradžią būtina pasitarti su gydytoju.

HJERTEMAGNYL visada vartokite tiksliai, kaip nurodė gydytojas. Jeigu abejojate, kreipkitės į gydytoją arba vaistininką.

Suaugusių žmonių įprasta paros dozė yra 75 -150 mg. Jei reikalinga mažesnė nei 150 mg dozė, reikia vartoti kito stiprumo tabletes.

Esant kai kurioms būklėms, dozė gali būti padidinta, bet tik gydytojui nurodžius.

Tabletę reikia užsigerti stikline vandens. Tabletę galima nuryti visą, kad būtų lengviau nuryti ją galima padalyti į dvi dalis ar sukramtyti.

Pavartojus per didelę HJERTEMAGNYL dozę

Jei išgėrėte daugiau tablečių, negu nurodyta, iš karto kreipkitės į gydytoją.

Pamiršus pavartoti HJERTEMAGNYL

Jei pamiršote išgerti HJERTEMAGNYL tabletę, ją išgerkite iš karto, kai prisiminsite, tada tabletes vartokite įprastu laiku. Negalima vartoti dvigubos dozės norint kompensuoti praleistą tabletę.

Nustojus vartoti Hjertemagnyl

Nustojus vartoti HJERTEMAGNYL, pasakykite apie tai savo gydytojui.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

*Labai dažnas šalutinis poveikis (atsiranda daugiau kaip 1 iš 10 vaisto vartojančių pacientų)*

Pailgėjęs kraujavimo laikas, rėmuo, raugulys.

*Dažnas šalutinis poveikis (atsiranda mažiau kaip 1 iš 10, bet daugiau kaip 1 iš 100 vaisto vartojančių pacientų)*

Galvos skausmas, nemiga, bronchospazmas sergantiems bronchų astma, viršutinės virškinimo trakto dalies paraudimas ir erozijos, pykinimas, sutrikęs virškinimas, vėmimas, viduriavimas.

*Nedažnas šalutinis poveikis (atsiranda mažiau kaip 1 iš 100, bet daugiau kaip 1 iš 1000 vaisto vartojančių pacientų)*

Mieguistumas, svaigulys, zvimbimas ausyse, viršutinės virškinimo trakto dalies opos ir kraujavimas, įskaitant vėmimą ir tuštinimąsi krauju, padidėjusio jautrumo reakcijos (dilgėlinė ir angioedema) alergiškiems pacientams, anafilaksinė reakcija.

*Retas šalutinis poveikis (atsiranda mažiau kaip 1 iš 100, bet daugiau kaip 1 iš 1000 vaisto vartojančių pacientų)*

Kraujavimas į smegenis, grįžtamasis, nuo dozės priklausomas klausos susilpnėjimas arba kurtumas, gausus viršutinės virškinimo trakto dalies kraujavimas, perforacija, cukraus kiekio kraujyje sumažėjimas, kepenų fermentų kiekio kraujyje padidėjimas.

*Labai retas šalutinis poveikis (atsiranda mažiau kaip 1 iš 10000 vaisto vartojančių pacientų)*

Burnos gleivinės arba stemplės uždegimas, apatinės virškinimo trakto dalies pažeidimas, išopėjimas arba susiaurėjimas, žarnų uždegimas arba žarnų uždegiminės ligos paūmėjimas, purpura (ryškiai raudonas bėrimas), hemoraginis vaskulitas (smulkiųjų kraujagyslių uždegimas), Stivenso ir Džonso sindromas, Lajelio sindromas (toksinė epidermolizė), grįžtamasis, nuo dozės priklausomas, lengvas toksinis hepatitas, jei sergama kai kuriomis virusinėmis ligomis (ypač gripo virusų A, B ir vėjaraupių virusų sukeltomis).

Gydant vaikus HJERTEMAGNYL gali atsirasti Reye sindromas. Reye sindromas yra labai reta liga, pažeidžianti smegenis ir kepenis ir galinti sukelti mirtį

Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5. Kaip laikyti HJERTEMAGNYL

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 °C temperatūroje.

Buteliuką laikyti sandarų.

Ant dėžutės ir buteliuko po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

HJERTEMAGNYL sudėtis

* Veiklioji medžiaga yra acetilsalicilo rūgštis. Kiekvienoje tabletėje yra 150 mg acetilsalicilo rūgšties.
* Pagalbinės medžiagos yra magnio hidroksidas, magnio stearatas, bulvių krakmolas, kukurūzų krakmolas, mikrokristalinė celiuliozė.

HJERTEMAGNYL išvaizda ir kiekis pakuotėje

HJERTEMAGNYL yra baltos, apvalios, plokščios, nuožulniais kraštais tabletės, vienoje pusėje turinčios vagelę. Tabletės tiekiamos supakuotos į rudo stiklo buteliukus, esančius kartono dėžutėse. Buteliuke yra 30 arba 90 tablečių.

Registruotojas ir gamintojas

Registruotojas

Orifarm Healthcare A/S

Energivej 15

5260 Odense S

Danija

info-baltics@orifarm.com

**Gamintojas**

Takeda Pharma AS

Jaama 55B, 63308 Polva

Estija

*arba*

Nycomed Danmark ApS

Langebjerg 1, DK-4000 Roskilde

Danija

Šis pakuotės lapelis paskutinį kartą peržiūrėtas 2022-02-01.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).